《适中驿得报虏寇通州次西山势獗京师戒严不胜愤惋 其二》
明代·贺一弘

欲将长剑欹空挥，净扫胡氛振国威。六月尚歌征俨狁，八公何算胜淮淝。

华夷无限那容越，忠义人心讵尽微。报主此生应不惜，请缨无路祇空悲。

作者简介：贺一弘，一名一泓，字毅甫，号新溪。大埔人。明世宗嘉靖十九年（一五四○）举人。授龙岩教谕，升萍乡知县。擢萍乡令。以疾致仕。有《壁墩诗集》。清康熙《潮州府志》卷九上有传。